PARLAMENTUL ROMÂNIEI
	Comisia pentru agricultură, silvicultură, industrie alimentară şi servicii  specifice
	                                Bucureşti,04.07.2007 
                               Nr. 24/355


Către,

Comisia pentru buget, finanţe şi bănci
AVIZ

asupra propunerii legislative pentru modificarea şi completarea Legii nr.571/2003 cu modificările şi completările ulterioare privind codul fiscal

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu propunerea legislativă pentru modificarea şi completarea Legii nr.571/2003 cu modificările şi completările ulterioare privind codul fiscal, transmisă cu adresa nr.Pl.-X 419  din 28 mai 2007 şi înregistrată sub nr.24/281/29.05.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.243/26.02.2007, a avizat favorabil propunerea legislativă sus menţionată iar Guvernul prin punctul de vedere nr.717/23.03.2007 nu susţine adoptarea acestei propuneri legislative.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru modificarea alin.(6) al art.258 din Legea nr.571/2003 privind Codul fiscal  în şedinţa din 4 iulie 2007. 

Faţă de cele de mai sus, membrii comisiei au hotărât în unanimitate              avizarea favorabilă a propunerii legislative pentru modificarea şi completarea Legii nr.571/2003 cu modificările şi completările ulterioare privind codul fiscal, cu recomandarea de a se avea în vedere la întocmirea raportului reglementările cuprinse în PL.X 409/2007, în conformitate cu prevederile art.68 alin.(1) şi (2) din Regulamentul Camerei Deputaţilor, republicat.
 În raport cu obiectul şi conţinutul său, proiectul de lege face parte din categoria legilor ordinare.

          VICEPREŞEDINTE, 


                        SECRETAR,

                        Adrian SEMCU

                                          Vasile MOCANU 
Întocmit: expert Gheorghe Adrian Goţa
